Laugur

Laugur on vesilennukiga sarnanev veesõiduk, mis oma põhiliikumisviisil lendab pinnaefekti abil mõne meetri kõrgusel vee- või jääpinna kohal.
pisi|Väike laugur
Laugurit on nimetatud mitmes muus keeles kasutatava nimetuse põhjal ka ekranoplaanikshttps://www.aripaev.ee/uudised/2018/01/05/eesti-firma-toob-tallinna-helsingi-liinile-ekranoplaanid.

Nõukogude Liidu suurim laugur oli 1960. aastail toodetud Korabl Maket. Selle kiirus oli 500 km/h.

 Kirjeldus 
Lauguri liikumiskiirus merepinna kohal on ligikaudu 200–550 km/h. Lauguri liikumispõhimõte erineb hõljuki omast. Neid on seni ehitatud pigem militaarotstarbel. Laugurite kasutuselevõttu tsiviilotstarbel pärsib nii õigusaktide puudumine kui ka nende lennuvahendite tehno- ja mehitamisnõuded. Lauguritega liigeldakse laevakerede kõrgusel, kuid laugurite ja laevade liikumiskiirus ning manööverdusvõime on väga erinevad. Lisaks on väikesed laugurid lainetuse suhtes üpris tundlikud.Tauri Roosipuu, Jaano Martin Ots. Laugurid meie vetesse? Paat & Meremees 2016, nr 42

COLREGi kohaselt peab laugur lendu tõustes, vette laskudes ja veepinna kohal lennates hoidma kõigist laevadest eemale ning mitte häirima nende liikumist. Veepinnal liikuv laugur peab järgima COLREGi juhtimis- ja liiklemisreegleid nagu laev.

 Terminist 
Rahvusvahelises laevakokkupõrgete vältimise eeskirjas (COLREG) on ekranoplaani tõlkevasteks valitud lendlaev, mis on sisult ebatäpne.Rahvusvahelise laevakokkupõrgete vältimise eeskirja konventsioon1. 16. detsembril 1991 Eestis jõustunud välisleping – RT II 2005, 19, 64. Seetõttu on Merekeele nõukoda soovitanud kasutada terminit "laugur" või "laugurlaev".Laugur. Inglise-eesti meresõnaraamat. (22.06.2016)

Tehnikaleksikon defineerib laugurit kui hõljuklennukit, mis ei saa vee-, maa- või jääpinna kohal lennata kõrgemal kui pool selle lennuaparaadi enda tiivaulatust. Selle õhusõiduki tiiva ja ülelennatava pinna vahele moodustub kiirel liikumisel õhkpadi, mis suurendab tiiva tõstejõudu, tõstejõu ja õhu takistusjõu suhe suureneb.

 Vaata ka 
 Hõljuk
 Vesilennuk
 Kaspia Mere Koletis
 Viceroy Seaglider

Viited

Välislingid
BBC video story on Ekranoplans

Kategooria:Veesõidukid
Kategooria:Õhusõidukid